ΓΡΑΠΤΗ ΕΡΩΤΗΣΗ E-3425/02

υποβολή: Roberta Angelilli (UEN) προς την Επιτροπή

(2 Δεκεμβρίου 2002)

Θέμα: Ενημέρωση σχετικά με τη χρήση που έκανε ο Δήμος Ρώμης στα κονδύλια της δράσεως EQUAL, του ΕΚΤ και του IV προγράμματος δράσεως για την ισότητα μεταξύ ανδρών και γυναικών

Αναφερόμενη στην προηγούμενη ερώτησή μου P-2841/02(1) και λαμβάνονταςπόψη την απάντηση που έδωσε στις 29 Οκτωβρίου 2002 η Επίτροπος κ. Διαμαντοπούλου, προτίθεται η Επιτροπή να γνωστοποιήσει τα ακόλουθα στοιχεία:

1. Για ποιον λόγο ο Δήμος της Ρώμης δεν έλαβε χρηματοδότηση μέσω του IV προγράμματος δράσεως για την ισότητα μεταξύ ανδρών και γυναικών·

2. Ποια είναι τα σχέδια στο πλαίσιο της δράσεως EQUAL στην οποία συμμετέχει ο Δήμος της Ρώμης σε συνεργασία με το Γραφείο Μεταναστών·

3. Έχειποβάλει ο Δήμος της Ρώμηςποψηφιότητα για σχέδια τα οποία δεν έχουν εγκριθεί·

(1) ΕΕ C 52 E της 6.3.2003.

Απάντηση της κας Διαμαντοπούλου εξ ονόματος της Επιτροπής

(22 Ιανουαρίου 2003)

1. Το μεσοπρόθεσμο πρόγραμμα δράσης της Επιτροπής για τις ίσες ευκαιρίες μεταξύ των ανδρών και των γυναικών (1996-2000) εγκρίθηκε με την απόφαση του Συμβουλίου 95/593/ΕΚ της 22ας Δεκεμβρίου 1995(1). Από τότε μέχρι σήμερα έχουνπάρξει αρκετές προσκλήσεις για τηνποβολή προτάσεων.

Μία επιτροπή επιλογής αξιολογεί τις προτάσεις πουποβάλλονται σύμφωνα με τα κριτήρια επιλεξιμότητας που ορίζονται στην πρόσκληση για τηνποβολή προτάσεων. Μετά από αυτήν την πρώτη επιλογή δημιουργείται κατάλογος προεπιλογής των επιλέξιμων σχεδίων, τα οποία επιλέγονται περαιτέρω στη βάση ποιοτικής αξιολόγησης. Μόνον τότε λαμβάνεται τελική απόφαση για τα προς χρηματοδότηση σχέδια, σύμφωνα με το διαθέσιμο προϋπολογισμό, όπως αναφέρεται στην πρόσκληση για τηνποβολή προτάσεων.

Η διαδικασία αυτή εφαρμόζεται για όλες τις προτάσεις που λαμβάνονται και συνεπάγεται ότι εάν μία πρόταση δεν επιλεγεί, αυτό μπορεί να οφείλεται στα κριτήρια επιλεξιμότητας ή, εάν κριθεί επιλέξιμη, στα κριτήρια της ποιοτικής αξιολόγησης. Όταν μία πρόταση δεν περιλαμβάνεται στον τελικό κατάλογο προεπιλογής σχεδίων προς χρηματοδότηση, οι σχετικοί οργανισμοί ενημερώνονται γραπτώς.

Για παράδειγμα, ο δήμος Ρώμηςπέβαλε πρόταση το 2000 η οποία πληρούσε μεν τα κριτήρια επιλεξιμότητας αλλά δεν συμπεριλήφθηκε στον τελικό κατάλογο προεπιλογής. Ο δήμος Ρώμης ενημερώθηκε στις 12 Ιουλίου 2000 σχετικά με την απόφαση και τους λόγους για τους οποίους λήφθηκε.

2. Ο δήμος Ρώμης συμμετέχει σε ένα σχέδιο που αποσκοπεί στο συνδυασμό της ιδιωτικής με την επαγγελματική ζωή (IT-IT-LAZ-328) καθώς και στο σχέδιο Integ.R.A (IT-IT-S-MDL-328).

Το πρώτο σχέδιο έχει ως αφετηρία τη διαπίστωση ότι απουσιάζει σε μεγάλο βαθμό το οργανωτικό και πολιτικό κλίμα που θα προστάτευε τους γονείς και θα μπορούσε να προωθήσει το συνδυασμό της ιδιωτικής με την επαγγελματική ζωή. Για να αντιμετωπισθεί το πρόβλημα αυτό, το σχέδιο αποβλέπει στη δημιουργία ενός γραφείου Sportello Tempo/Lavoro/Famiglia (θυρίδα χρόνος/εργασία/οικογένεια), ενός ιστοχώρου όπου ειδικευμένος σύμβουλος θα βρίσκεται στη διάθεση των ενδιαφερομένων καθώς και μίας ετικέτας ποιότητας για τις επιχειρήσεις. Επιπλέον στο πλαίσιο του σχεδίου αυτού θα πραγματοποιηθούν δραστηριότητες και εκστρατείες ευαισθητοποίησης.

Το δεύτερο σχέδιο έχει ως στόχο την προώθηση της κοινωνικής και οικονομικής ενσωμάτωσης των αιτούντων άσυλο, χάρη στη βελτίωση της ποιότητας τηςποδοχής και στην εφαρμογή νέων μεθόδων κατάρτισης με στόχο την κοινωνικοεπαγγελματική τους ενσωμάτωση.

3. Την αποκλειστική ευθύνη για την ανακοίνωση των διαγωνισμών για διάφορα έργα και για την επιλογή τωνποψηφίων φέρουν οι αρχές διαχείρισης των προγραμμάτων. Κατά συνέπεια η Επιτροπή δεν έχει τα μέσα για να γνωρίζει ποιος φορέαςποβάλλει πρόταση για ένα σχέδιο και εάν η πρότασή του έγινε δεκτή. Η αρμόδια αρχή διαχείρισης είναι η περιφέρεια Lazio — Assessorato al lavoro — via Rosa Raimondi Garibaldi, 7 — 00145 ROMA (τηλ. 0039-06-51 681, διευθυντής δρ. Franco Schina).

(1) ΕΕ L 335 της 30.12.1995.